Omkring klokken 18.00 tirsdag truede en hætteklædt mand ekspedienten i Candy Shop på Østerågade i Aalborg med en kniv. Røveren forlangte at få butikkens kassebeholdning udleveret, men da ekspedienten skreg op, stak han af. Kort efter midnat fik røveren kolde fødder, han ringede til politiet og meldte sig selv, hvorefter politiet hentede ham, det fortæller vagtchef ved Nordjyllands Politi, Aage Pedersen. Den 21-årige mand bliver nu sigtet for røveriforsøg.

Referat:
Manden der tirsdag aften forsøgte at røve slikbutikken Candy Shop har meldt sig selv.